Minecraft програмиране: Космически изследователи – събитие на живо
2025-06-10 08:00 - 17:00 (Europe/Helsinki) | SparkLab, Младост 3, бл. 304, София, Bulgaria
Ако си работещ родител и търсиш начин да направиш лятото на детето си малко по-интерсно, включи го в тематичната седмица „Космически изследователи“. По време на това планетарно пътешествие не само ще се забавлява и играе с другите хлапета, но ще прави сериозни и вълнуващи неща като това да програмира космически кораби и планети.
Какво още?

решава научни и технологични предизвикателства от космоса;
развива логическото си мислене и уменията за екипна работа.

За кого е подходящо

За деца с интерес към програмирането.

Участието е с такса, с предварителна регистрация.

Трансформация на класната стая: Умения на бъдещето – събитие на живо
2025-06-11 18:30 - 20:30 | Social Innovators България, ул. Дякон Игнатий 19, етаж 2, София, Bulgaria
Ако темата за образованието е наистина важна за теб, бъди част от решението на проблемите. Как? Начини има, и съм сигурна, че ежеднвно търсиш своите. Път към промяната са и събитията, които се фокусират върху нея. Включи се в срещата, за да обмениш опит и да срещнеш съмишленици. Разделена е на два панела, а основната тема е Уменията на бъдещето.
Панел I поставя следните въпроси:

какво представляват уменията на бъдещето и кои са техните корени;
как можем да ги развиваме – практики, активности, идеи и споделяне.

Панел II се фокусира върху финансовата грамотност:

игра за финансова грамотност – демонстрация;
къде е мястото на финансовата грамотност в класната стая.

За кого е подходящо събитието

За учители, родители, специалисти в сферата на образованието.

Участието е без такса, с предварителна регистрация.

Community Days – конференция от dev.bg
2025-06-21 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Можеш ли да създадеш Unicorn? Включи се в Community Days, за да разбереш как Мартин Куванджиев успява да автоматизира 95% от работата си с помощта на AI. Посети неговата лекция, дава отговори на въпросите:

как да постигнеш високи резултати;
как да интегрираш AI при клиентите си.

Темата „Мога ли сам да направя Unicorn?“ е само една от всички 18, на които присъстваш по време на конференцията, предназначена за IT общността.
Програмата е разнообразна и засяга различни аспекти на технологиите. Виж я, за да се убедиш и сам колко е полезно да се включиш.
За кого е подходящо

За всички, които се развиват в IT сферата.

Лектори

Експерти в сферата на технологиите. Подробна информация за тях получаваш в сайта на събитието.

Участието е с такса, с предварителна регистрация.

Стойността на билетите варира. Повече информация намираш в сайта.

Лятна академия по лидерство и предприемачество – обучение на живо
2025-07-25 - 2025-07-27 | МВБУ, Винсент Ван Гого 7, София, Bulgaria
Съвсем скоро си завършил училище, а вече обмисляш как да поставиш начало на предприемаческата си дейност. Да, наясно си, че ще е трудно, но успешни примери наоколо има много. Вдъхновяваш се от тях, но и не подценяваш малките стъпки. Ако е така, предлагам ти да се включиш в тридневния курс за младежи-предприемачи.
Защо да го направиш?

Работиш по реални казуси.
Научаваш как да представиш проект пред жури.
Развиваш презентационни умения и работа в екип.
Срещаш се с вдъхновяващи лектори.

Това не е всичко – очаквай интересни работилници. Повече за програмата можеш да научиш от страницата на събитието.
За кого е подходящо

За всички, които искат да усвоят нови умения или да създадат собствен бизнес/старт-ъп.

Участието е с такса, с предварителна регистрация.

Open Fest Bulgaria – събитие на живо
2025-10-18 - 2025-10-19 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Независимо дали се занимаваш с програмиране, или проявяваш любителски интерес към техническите решения, конференцията е точно за теб. Провежда се ежегодно от 2003-а година насам, и е чудесна възможност да се срещнеш със съмишленици, да получиш нови и ценни знания, независимо дали си професионалист, или начинаещ ентусиаст.
Събитието е двудневно, лекциите са разпределени в няколко модула, но без английски ще ти е трудно да се включиш активно.
Ето какви теми са ти подготвили лекторите:

Технологии за достъп с отворен код: приобщаване чрез иновации.
Закон за използването и развитието на изкуствения интелект.
8 битов компютър върху макетни платки.
Speak Geek: Presenting your ideas with confidence and clarity.

Програмата на събитието е разнообразна и включва уводни лекции, технически модули и работилници. Разгледай я и планирай активностите, които са най-подходящи за теб.
За кого е предназначено

За всички, които се интересуват от програмиране.

Лектори

Лекторите са експерти в сферата на технологиите. Разгледай сайта на събитието, за да получиш повече информация.

Конференцията е без такса.

WordCamp Sofia 2025 – събитие на живо
2025-10-20 08:00 - 17:00 | НДК, пл."България"1, София
Независимо дали стартираш личен блог, или онлайн магазин, е добре да създаваш съдържание, което има стойност за твоите читатели. А постоянството ти носи само ползи. Ако градиш блога си всеотдайно в WordPress, WordCamp е твоето събитие. Няма значение дали си в самото началото, или публикуваш от години. Ела, за да получиш нови идеи и конкретни насоки за развитие.
Програмата на събитието предстои да бъде качена, така че следи сайта редовно.
Какво да очакваш все пак? Вдъхновяващи лекции и интересни работилници. Темите са разнообразни и включват всичко – от хостинг услуги до разработка на полезни плъгини. Знанията са си знания, но не подценявай и възможността да си тръгнеш с нови и ценни контакти.
За кого е подходящо събитието

За всички, които развиват блог и сайт в WordPress.

Участието е с такса, с предварителна регистрация.

Future of work summit – събитие от хибриден тип
2025-10-21 | Grand Hotel Millennium Sofia, Булевард Витоша 89, Bulgaria
Изкуственият интелект вече е част от бизнеса и променя начина, по който компаниите работят. Ето защо адаптацията към технологиите в този момент е ключова, а една от основните задачи е създаването и изграждането на устойчиви екипи.
Фокус на конференцията е именно AI и възможностите за развитие, които дава, а част от лекциите, са:

Трансформация в ерата на изкуствения интелект.
Дигитализация на човешките ресурси: Как да създадем повече стойност за хората и бизнеса.
Бъдещето на човешките ресурси е сега.

Разгледай и програмата на събитието, за да разбереш какво още да очакваш.
Имай предвид, че работният език е английски.
За кого е подходящо събитието

За HR-и, собственици на бизнес и всички, които се интересуват от управлението на екипи в настоящата реалност.

Лектори

Лекторите са експерти в различни области, виж страницата на събитието, за да разбереш повече за тях.

Участието е с такса, с предварителна регистрация.

Оналйн билет – 90 лв.
Присъствен билет – 275 лв.

Защита на личните данни в практиката – събитие на живо
2025-11-09 11:00 - 14:00 | СУ „Св.Климент Охридски“, бул. "цар Освободител" 15, София, 1504, Bulgaria
В дигиталната ера личните данни са ценен ресурс. Ако си студент по право, от съществено значение е да разбираш какви права имат онлайн потребителите и как се прилагат принципите на прозрачност и сигурност. Лекцията е за теб, дори и да си юрист с малък практически опит.
Включи се, за да разбереш:

как се прилагат правилата за защита на личните данни в ежедневието;
какви са границите на допустимото при събиране и обработка на данни.

Очаквай още примери и казуси от практиката.
За кого е подходящо

За студенти по право и начинаещи юристи.

Лектори

Адв. Слави Микински – съдружник в „Микински и съдружници“, с опит в корпоративно, търговско и данъчно право.
Адв. Пламен Стефанов – експерт по IT право, интелектуална собственост и защита на личните данни.

Събитието се организира с подкрепата на фондация „Нина Стоева“, чиято мисия е да подкрепя младите юристи.
Участието е без такса, с предварителна регистрация.

Говорене пред публика с акьорски техники – събитие на живо
2025-11-15 | Прегърни ме / галерия и ателие, ул. Г. С. Раковки 63, София, Bulgaria
Как се чувстваш, когато застанеш пред аудитория, за да презентираш, говориш или разказваш истории? Неуверено? Гласът ти е трепери, трудно контролираш дъха си, а сърцето ти тупти по-силно.
Знаеш ли, че има техники, които ти помагат да преодолееш притеснението и да подобриш значително представянето си? Какви са те и как да ги използваш ефективно – разбираш по време на работилницата.
Курсът се води от професионални актьори – благодарение на тях разкриваш потенциала си и започваш да говориш смело и убедително пред аудитория и в неформална среда.
За кого е подходящо

За всички, които искат да се научат да презентират уверено.

Лектори

Лекторите са специалисти, които ти помагат да усвоиш някои сценични техники за оптимално представяне.

Участието е с такса, с предварителна регистрация.

SofiaTalks Business Bootcamp – конференция на живо
2025-11-16 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
В своите 20 си и искаш да се възползваш от всички възможности за кариерно развитие, които животът ти предлага? SofiaTalk е точно за теб. Мястото ти е тук, ако търсиш работа или стаж – срещаш се с над 50 компании. Тук е, ако искаш да се запознаеш и с други проактивни хора, както и ако търсиш вдъхновение от водещи български предприемачи.
Сам избираш лекциите, на които да присъстваш. Ето някои възможни:

Какво бих казал на 20-годишното си Аз – гост Георги Ненов, „Свръхчовекът“.
Маркетинг стратегии за поколението с 3-секундно внимание – гост лектори.
Психология на предприемачеството – гост Светослав Димов, DEV.BG.
Как се изгражда публика, която не си тръгва – гост лектори.
На какво ни учи доброволството – гост лектори.

Разгледай програмата, за да знаеш какво още да очакваш, супер интересна и разнообразна е.
Какво още откриваш?

Expo Zone – срещаш се с компании, стартъпи и организации, които предлагат стажове и програми за развитие.
Pitching Competition – участниците презентират свои идеи пред инвеститори.
Trading Competition – участниците търгуват с виртуален капитал.

За кого е подходящо

За студенти и млади специалисти, които търсят вдъхновение, стажантски програми или професионално развитие.

Лектори

Лектори са някои от най-успешните предприемачи и бизнес лидери в страната. Повече за тях научаваш от сайта на събитието.

Участието е с такса, с предварителна регистрация.

MastersCONF 2025 – събитие на живо
2025-11-20 | Интер Експо Център, бул. "Цариградско шосе" 147, София
Ако си собственик на бизнес, вероятно предварително планираш част от събитията, които посещаваш през годината. Конференциите са полезни, защото те запознават с тенденциите в дигиталния свят, дават интересни идеи, но и ти помагат да създадеш контакти със специалисти от различни сфери на електронната търговия.
Заслужава си да се включиш и в предстоящата MastersCONF 2025. Лекторите споделят с теб стратегии и опит на световно ниво, които могат да бъдат адаптирани и приложени от участниците.
Програмата е разнообразна и включва:

уъркшопи;
интерактивни сесии и дискусии;
нетуъркинг;
забавления.

От експерти разбираш как да:

използваш изкуствения интелект, за да оптимизираш бизнеса си;
привлечеш и задържиш фокуса на клиентите в ерата на „не-вниманието“;
говориш на потенциалните си клиенти.

Виж програмата, за да разбереш какво още те очаква.
За кого е подходящо

За всички, които развиват собствен бизнес или се интересуват от дигитален маркетинг.

Лектори

Лекторите са експерти в различни области на електронната търговия, повече за тях научаваш от събитието.

Участието е с такса, с предварителна регистрация.

Цените на билетите варират в зависимост от достъпа.

ASTOM Travel Stories – среща на блогъри и пътешественици – събитие на живо
2025-11-20 19:00 - 21:00 | Клуб на пътешественика, ул. "Сердика" 19, София
Фрийлансър си или работиш дистанционно и имаш възможност да пътуваш където и когато поискаш. Достигаш до нови дестинации, балансираш между работа и удоволствия, и споделяш всички тези преживявания с околните. Дали списваш блог, дали поддържаш YouTube канал, или присъстваш основно в социалните мрежи – добре дошъл си на срещата “ASTOM Travel Stories”.
Включи се, за да:

се запознаеш с част от травъл блогъри в България;
чуеш интересни разкази;
споделиш своите вълнуващи истории и презентираш блога си.

Събитието е за теб, дори и да си само любител пътешественик, който иска да получи идеи за нови дестинации.
За кого е подходящо събитието

Всички, които обичат да посещават новите дестинации.

Лектори

Гостите са травъл блогъри и създатели на съдържание. Ако искаш да си сред тях, запиши се във формата.

Участието е без такса, не е необходима предварителна регистрация.

Финансов форум БенчМарк – събитие на живо
2025-11-22
Ако вече си направил първите си стъпки в света на инвестициите и искаш да надграждаш знанията си – събитието е точно за теб. Включи се, за да се запознаеш в по-голяма дълбочина с различните видове инвестиции – от традиционни активи до алтернативни възможности, които често остават извън обсега на начинаещите.
По време на форума разбираш как да:

изградиш устойчива стратегия;
мислиш като инвеститор.

От лекторите научаваш още:

как да създадеш перфектния портфейл;
каква е тайната на успешния трейдинг;
каква е новата парадигма – криптопазарите през 2026.

Разгледай сайта на събитието, за да разбереш какво още те очаква.
За кого е подходящо

За всички, които се интересуват от инвестиции.

Лектори

Лекторите са експерти в областта на инвестициите и банковото дело. Повече за тях научаваш от страницата.

Участието е с такса, с предварителна регистрация.

Еврозоната: Уравнения и решения 2025 – конференция на живо
2025-11-25 | Хотел “Хилтън”, бул. България 1, София, Bulgaria
Ако развиваш малък бизнес, вероятно не си безразличен към темата за навлизането на еврото. Какво предстои? Какви ще са последствията за работодателите? Поредица от събития разискват тези и други важни въпроси, свързани с промените от следващата година. Споделям с теб конференция, която вярвам, че може да ти бъде полезна – „Еврозоната: Уравнения и решения 2025“.
Сред въпросите, които се дискутират, са:

Кои са двигателите на икономически растеж?
Как еврозоната ще промени курса на България?
Как AI променя платежните системи?

Събитието е разделено на три основни панела:

Парични и бюджетни политики и отражението им върху банковия бизнес.
Платежен и инвестиционнен пазар.
Застраховане и пенсионно осигуряване.

Ако имаш въпроси, ще можеш да ги зададеш по време на Q&A сесията.
За кого е подходящо

За собственици на бизнес и всички, които се интересуват от развитието на финансовата сфера.

Лектори

Лекторите са експерти в банковото дело, финансите и инвестициите.

Участието е без такса, с предварителна регистрация.

Cool 30 – събитие на живо
2025-11-27 16:30 - 17:00 | Топлоцентрала, ул. Емил Берсински 5, София, Bulgaria
Ти си малко преди 30-те, млад специалист, който все още се лута между възможностите на живота. Накъде да поемеш? Как да се справиш с всичко, което се случва сега, веднага? Отговори на тези въпроси получаваш от събитието. Макар че фокусът не е върху професионалното развитие, го намирам за полезно. Разглежда различни аспекти на живота и те среща с хора, минали по твоя път.
Включи се, ако:

се чудиш как да балансираш между ангажименитите и забавленията;
не си намерил мястото си в професионален план;
или просто живееш на пълни обороти, без да се замисляш за утрето.

Популярни лектори дискутират с теб всички проблеми и възможности, които възрастта ти предлага.
Темите на част от лекциите са:

Не искаме куче, искаме внуче – как да удържиш на семейния натиск.
Работата ще почака Vs. Работата не чака – родтелство и професионално развитие.
Кой плаща сметката – тема табу ли са парите в любовта.

Виж програмата на събитието, за да разбереш какво още те очаква.
За кого е подходящо

За всички между 25 и 35 години.

Лектори

Лекторите са млади хора, популярни хора. Повече за тях можеш да научиш в страницата на събитието.

Участието е с такса, с предварителна регистрация.

Жените – силата зад промяната - събитие на живо
2025-12-05 19:30 - 21:30 | Топлоцентрала, ул. Емил Берсински 5, София, Bulgaria
Включвал ли си се в някоя от срещите „Ценности в действие“? Ако отговорът е „да“, наясно си, че събитието цели да създаде пространство за споделяне на идеи. Ако пък не си, можеш да вземеш участие в предстоящото – „Жените – силата зад промяната“.
Както сам разбираш, в центъра са поставени именно жените.
Какво да очакваш?
Разговор с дами от бизнеса, от граждански огранизации и от публичния сектор. Те споделят с теб своите различни истории, но с обща посока.
Част от темите, които се дискутират, са:

аспектите на лидерството в обществена полза;
баланс между личен живот и лично здраве (физическо и психическо);
допълнителни усилия при жените в лидерството и др.

Виж страницата на събитието, за да разбереш какво още да очакваш.
За кого е подходящо

За хора, които търсят общност и вдъхновение.

Участието е без такса, с предварителна регистрация.

Национална менторска програма за жени-предприемачи 2026 – събитие на живо
2026-01-23 - 2026-01-25 | БТПП, Ул. Искър 10
Ако имаш интересна бизнес идея, първата добра стъпка по пътя на реализацията ѝ е да изкараш обучителен курс, особено ако си нова в света на предприемачеството. Обучения се провеждат както от БТ по региони, така и от организации. Предлагам ти да разгледаш менторската програма за жени-предприемачи. Дългосрочна е и стратира през януари. В продължение на 6 месеца получаваш полезна информация и практически опит, които поставят основата на устойчив бизнес.
Какво включва програмата?

Шест-модула – по един всеки месец.
Работа с ментори и предприемачи.
Подкрепяща те общност.

Как става участието?
Ако решиш да се включиш, трябва да кандидатстваш през сайта на програмата. В случай че си одобрен, организаторите ще се свържат с теб.
Виж и датите за провеждане на обучението.
За кого е подходящо

За жени, които имат бизнес идея, но не знаят как да я реализират.
За жени, които отскоро развиват собствен бизнес, но имат нужда от подкрепа.

Участието е с такса, с предварителна регистрация.
Можеш да заявиш предпочитания от теб пакет:

Стипендиант – 850 лв. (ако се запишеш до 31.12.25)
Бизнес старт – 1150 лв. (до 31.12.25)
Премиум – 1800 лв. (до 31.12.25)

Ден на предприемача – събитие на живо
2026-01-26 19:00 - 23:30 | Gramophone Club, ул. "Будапеща" 6, София, Bulgaria
Знаеш, че често ти предлагаме събития от Entrepreneur’s Day. Водещият гради общност от години, а в центъра й са едни от най-успешните бизнесмени в страната.
Ако до момента не си участвал в някое от изданията, включи се. Срещите са ти полезни, защото:

черпиш опит и идеи от вдъхновяващи личности;
задаваш въпросите си по време на Q&A сесията, ако желаеш;
срещаш се с млади и находчиви хора – също като теб.

Гостът в януарското издание е Виктор Францес – създател на телекомуникационната компания Орбител. Той е сред първите предприемачи в България, успели да привлекат инвестиция от ЕБВР. След като продава компанията, насочва поглед към Индия, където основава Excitel Broadband. Към днешна дата тя свързва над 1 млн. домакинства.
Повече за Виктор можеш да научиш от страницата на събитието.
Програмата включва:

основна част;
дискусия;
нетуъркинг.

За кого е подходящо

За всички, които развиват собствен бизнес.

Лектор

Гост-лектор е Виктор Францес.

Участието е без такса, с предварителна регистрация.

Digital Nomad Meetup – събитие на живо
2026-01-30 10:00 - 12:00 | Sito Studio, цар Симеон 49, София, Bulgaria
Като фрийлансър сам определяш ангажиментите си, както и мястото, от което работиш днес. Можеш да останеш у дома, да посетиш споделено пространство, да си в София, Банско, Италия или в която и да е част на света. Вероятно контакти не ти липсват, но винаги е приятно да се запознаеш със себеподобни. Затова ти предлагам да се включиш в срещата на дигиталните номади, която се провежда веднъж месечно.
Ела, за да:

се запознаеш с нови хора (фрийлансъри, предприемачи);
споделиш опит;
намериш партньор по проект или компания за следващото пътешествие.

За кого е подходящо събитието?

За дигитални номади.

Участието е с такса, с предварителна регистрация.

Можеш да заплатиш единствено онлайн.

Invest Conference 2026 – събитие от хибриден тип
2026-01-31 - 2026-02-01 | Интер Експо Център, бул. "Цариградско шосе" 147, София
Ако се интересуваш от инвестиране, вероятно следиш канали по темата, включваш се в събития, форуми и конференции. Няколко години подред от InvesPRO организират Invest Conference – събитие за лични финанси. Заяви участие, за да разбереш:

очаква ли се поскъпване на златото;
какво се случва с имотния пазар в големите градове;
какво ще се случи с БФБ в ерата на еврото.

Част от лекциите са:

как да подреждаш инвестиции, фирми и данъци така, че да не ти пречат на растежа;
5 причини, поради които не постигаш финансова свобода и доказаните решения;
как увеличаващият се дълг и крипто регулациите създават перфектни условия за златото;
2026: Златната година за инвеститори в биткойн акции.

Темите, които споделям с теб, са малка част от програмата. Разгледай страницата на събитието, за да разбереш какво още те очаква.
За кого е подходящо

За всички, които искат да знаят как да увеличат приходите си.

Лектори

Лекторите са експерти в областта на инвестициите и финансите.

Участието е с такса, с предварителна регистрация.

Събитието е от хибриден тип, повече можеш да разбереш от страницата му.
Стойността на билета за ранно записване до 31.01. е 79 лв.

Business Talks 2026 – събитие на живо
2026-02-05 | Интер Експо Център, бул. "Цариградско шосе" 147, София
Ако развиваш собствен бизнес, вероятно намираш e-commerce конференциите за полезни. Срещат те с вдъхновяващи лектори, научаваш тенденциите относно онлайн търговията и обикновено имаш възможност да участваш в интересни работилници. Освен това много от събитията са кариерно ориентирани и предлагат възможност на специалисти от различни сфери да се срещнат с бизнеса.
Business Talks ти дава всичко това. Ела, за да:

чуеш мотивиращи лектори;
участваш в Мастъркласове, игри и забавления;
срещнеш бизнес организации, които са и партньори на събитието.

Част от темите са:

Иновации, които печелят световни награди;
Как AI подобравя ефективността в организацията;
Успешни български бизнеси зад граница;
Лични инвестиции.

Програмата е разнообразна, виж я в сайта на събитието, за да си наясно в кои зали и кога да се включиш.
За кого е подходящо

За специалисти в областта на маркетинга, електронната търговия, собственици на бизнес.

Лектори

Лекторите са експерти в различни области. Отвори страницата на Business Talks, за да научиш повече за тях.

Участието е с такса, с предварителна регистрация.

Толкова често срещан ли е burn out-ът, или просто сме станали по-разглезени? – дебат на живо
2026-02-05 18:30 - 21:00 | Литературен клуб “Перото”, булевард „България“ 1 Национален дворец на културата, София, Bulgaria
Предполагам, че Кошер-ът ти е добре познат, а ако си участвал в техни събития, ще ти е любопитно да научиш, че стартират нов формат – Кошер+.
Какво е неговото предназначение? Дебати. Добре дошъл си, ако имаш своя гледна точка по определен проблем и искаш да я споделиш.
Темата на първото издание е „Толкова често срещан ли е burnout-ът, или просто сме станали по-разглезени?“.
Какво да очакваш?

позицията на човек с над 25-годишен опит;
специалист, преминал през т.нар. бърнаут;
мнение на експерт с психологическа експертиза;
отношението на публиката по темата – чувствай се свободен да се изкажеш по темата.

За кого е подходящо

За всички, които имат интерес по темата и харесват качествената комуникация.

Участието е с такса, с предварителна регистрация.

„Данни, визуализация и граждански активизъм: историята на „Черна писта“
2026-02-11 19:00 - 21:00 | Sky Beauty Lab, Тодор Александров 71, София, Bulgaria
Ако използваш WordPress за собствени или бизнес цели, знаеш, че платофрмата има общност в България – WordPress Sofia Meetup. По инициатива на ръководството се порвеждат срещи, които ти представят нововъведения, но и да ти помагат да изградиш полезни контакти.
Темата на тазмесечното издание е „Данни, визуализация и граждански активизъм: историята на „Черна писта“. Сигурна съм, че си чувал за проекта „Черна писта“ – той визуализира над 177 000 пътнотранспортни произшествия в България и така допринася статистиката да се превърне в обществен проблем.
Включи се в изданието, за да разбереш как:

визуализацията променя възприятието за данните;
WordPress може да служи за граждански каузи;
личната история дава смисъл на числата.

За кого е подходящо събитието

За програмисти и всички, които развиват лични и бизнес сайтове на WordPress.

Лектор

Мартин Атанасов е създател на „Черна писта“ – интерактивната карта с всички ПТП-та, базирана на официални данни.

Събитието е без такса, с предварителна регистрация.

Как да създадеш и развиеш свой малък артистичен бизнес – събитие на живо
2026-02-26 | KaRe-Arte, Парчевич 36, София, Bulgaria
Артистична натура си, обичаш да правиш нещата извън шаблоните, по свой собствен начин, и виждаш, че ти се получава добре. От известно време обмисляш да развиеш собствен бизнес и се чудиш как да запазиш баланса между изграждането му и личната ти визия. Искаш да поставиш в центъра автентичния си глас, който да се чува зад продукта или услугата.
Включи се в курса, за да разбереш как да:

позиционираш бранда си;
ценообразуваш без да изпитваш вина;
намираш клиенти и колаборации и т.н.

Семинарът е практически ориентиран, включваш се в различни казуси и задаваш въпросите, на които търсиш отговор.
За кого е подходящо събитието

За всички, които имат артистичен дух и интересна бизнес идея.

Участието е с такса, с предварителна регистрация.

Banking Today 2026 – събитие на живо
2026-03-24 | Интер Експо Център, бул. "Цариградско шосе" 147, София
Ако развиваш малък бизнес в България, със сигурност си усетил известни предизвикателства около навлизането на еврото. Какво следва оттук-нататък? Как ще се развива финансовият сектор? Какво ще е влиянието на банките? Отговори на тези и много други въпроси получаваш от конференцията.
Събитието е разделено на три основни панела:

Банките и еврозоната – парични политики, кредитиране и перспективи.
Финтех, киберсигурност и крипто – регулации и нови хоризонти.
Банково и алтернативно финансиране за бизнеса, дигитализация и управление на риска.

Включи се, за да научиш:

какви са актуалните заплахи за банковите системи;
как се променят лихвите и кредитните продукти;
какви са условията за достъп до еврофондовете за дигитализация и зелен преход.

Виж програмата, за да разбереш какво още те очаква.
За кого е подходящо

За собственици на бизнес и всички, които са развиват в банковия сектор.

Лектори

Лекторите са експерти в сферата на финансите. Повече за тях научаваш от страницата на събитието.

Участието е без такса, с предварителна регистрация.

10 години „Нощта на предприемачите“, гост Макс Баклаян – събитие на живо
2026-03-25 19:00 - 23:30 | CLWD, Шипка 6, София, Bulgaria
Ако си сред предприемчивите млади хора, които искат да създадат собствен бизнес, да го менажират по свои правила и са готови да вървят смело по пътя напред, може би вече си се включвал в „Entrepreneurs Night Out“. Всеки месец изданието те среща с интересни гости, предприемачи, успели в своята сфера, които споделят грешките и правилните решения по пътя си с теб.
Включи се и в юбилейното издание – гост е Макс Баклаян.
Под ръководството му Tavex България се утвърждава като лидер в инвестиционното злато. През последните години компанията разширява дейността си в Румъния и в Сърбия.
Програма:
19:00 – 20:00 ч. Регистрация
20:00 – 21:00 ч. Основна част
21:00 – 23:00 ч. Свободен нетуъркинг
23:00 – 01:00 ч. Парти с DJ

За кого е подходящо

За собственици на бизнес.

Лектор

Макс Баклаян, Founder & CEO at Tavex Southeast Europe

Участието е с такса, с предварителна регистрация.

Курс по говорене пред публика с актьорски техники – събитие на живо
2026-04-04 12:00 - 20:00 | Gallery ARTUR, ул. Цанко Церковски 36, София, Bulgaria
Как звучиш, когато говориш пред аудитория или непознати? Мислиш ли, че има какво да подобриш в начина на изразяване? Ако усещаш, че притеснението те завладява, пулсът ти се ускорява и трудно подбираш думите си, курсът е за теб.
Всеки от нас има потенциал да говори смело и уверено, но са необходими и усилия, и техники, с помощта на които да го освободиш. Какви са те? Включи се в обучението и се потопи в света на сценичното изкуство, за да разбереш как да използваш:

тяло;
глас;
дишане;
емоции.

За кого е подходящо събитието

За всички, които искат да говорят по-уверено пред аудитория.

Лектори

Лектори са актьорите Петър Антонов, Искра Донова и Елена Господинова.

Участието е с такса, с предварителна регистрация.

Формулата на успешните онлайн продажби: Никола Илчев – събитие на живо
2026-04-14 19:00 - 22:30 | Gramophone Club, ул. "Будапеща" 6, София, Bulgaria
Развиваш собствен онлайн бизнес и винаги намираш по нещо полезно в срещите с предприемчиви хора. Вдъхновяват те, споделят своя опит, а същевременно с това ти дават нови и полезни знания за бизнеса.
Не пропускай разговора с Никола Илчев през април, за да си отговориш на въпросите:

Защо онлайн бизнесът е най-динамичното училище за предприемачи днес?
Защо клиентът да избере теб, а не конкуренцията?
Как да превърнеш трафика в реални приходи?
Как се гради общност от нулата?

Програма:

19:30 – Дискусия с Никола Илчев
20:45 – Networking
21:15 – Игри и изненади

Организаторите ти дават възможност да презентираш дейността си пред аудиторията, ако имаш желание.
За кого е подходящо

За всички, които развиват собствен бизнес.

Лектор

Никола Илчев е основател на eCommerce Academy.

Участието е с такса, с предварителна регистрация.

Стандартен билет – 20 евро.
Представяне на бизнес – 40 евро.

.NETWorking Conference 2026 – събитие на живо
2026-04-18 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
.NET е платформа, която стои зад голяма част от бизнес приложенията. Ако разработваш уеб приложения, API-та или десктоп решения, включи се в събитието. Ела, ако развиваш уменията си в сферата, дори и да нямаш голям опит. Тук срещаш хора, които споделят същите интереси.
Какво те очаква? Част от лекциите са:

Качествен и бърз .NET код: техники, навици и инструменти, които спират бъговете навреме;
How .NET Apps Get Hacked;
10х или 100х – Каква е формулата за да бъдем успешни (.NET) програмисти?

Виж програмата на събитието, за да разбереш с какво още ти е полезно.
Работният език е български.
За кого е подходящо

За всички, които се занимават с .NET технологията.

Лектори

Лекторите са специалисти в IT сферата. Повече за тях можеш да научиш от сайта.

Участието е с такса, с предварителна регистрация.

DEV.BG - SiteGround: Office Tech Talks – събитие на живо
2026-04-21 18:00 - 22:00
Работиш в сферата на технологиите и непрекъснато се стремиш да се усъвършенстваш. Четеш, информираш се, включваш се в обучения, слушаш подкаст епизоди с интересни гости.
Знаеш ли, че DEV.BG стартират Office Tech Talks – формат, който те среща с водещи технологични компании в техните собствени офиси. Включи се, защото инженери и лидери от бранша споделят опит и работещи решения.
В края на лекционната част те очаква Q&A сесия.
Събитието се провежда на живо, в офиса на SiteGround, а основните теми на разговора са две:

системи, процеси и психологическа безопасност в среда с висок риск;
какво значи да си програмист в свят в настоящата реалност?

Повече за организацията научаваш от страницата във Фейсбук.
За кого е подходящо

За всички, които се интересуват от програмиране и технологии.

Лектори

Иделин Тодоров е част от SiteGround над 10 години и към момента ръководи 6 екипа. Хостинг компания е основана през 2004 г. и обслужва над 3 милиона домейна по света.
Петър Петров е водещ експерт по внедряването на AI и консултира CEO-та как да интегрират изкуствен интелект в организациите си.

Участието е с без такса, с предварителна регистрация.
